Individuálna výročná správa

Obce Horné Trhovište

za rok 2015

	

                                                      Ing. Tibor Veľký	starosta obce

OBSAH	str.
1.	Úvodné slovo starostu obce 	 							3
2.	Identifikačné údaje obce									3
3.	Organizačná štruktúra obce a identifikácia vedúcich predstaviteľov		         	3
4.	Poslanie, vízie, ciele 									3
5.	Základná charakteristika obce								3
    5.1.  Geografické údaje									3
    5.2.  Demografické údaje									3
    5.3.  Ekonomické údaje									3
    5.4.  Symboly obce									3
    5.5.  Logo obce										4
    5.6.  História obce									4
    5.7.  Pamiatky										4
    5.8.  Významné osobnosti obce								4
6.	Plnenie funkcií obce (prenesené kompetencie, originálne kompetencie) 
6.1. Výchova a vzdelávanie							            4
6.2. Zdravotníctvo										4
     6.3. Sociálne zabezpečenie								4
     6.4. Kultúra										4
     6.5. Hospodárstvo									5
7.	Informácia o vývoji obce z pohľadu rozpočtovníctva		               		5
    7.1.  Plnenie príjmov a čerpanie výdavkov za rok 2015					6
    7.2.  Prebytok/schodok rozpočtového hospodárenia za rok 2015				10
    7.3.  Rozpočet na roky 2015 - 2017 							10
8.	Informácia o vývoji obce z pohľadu účtovníctva 				       	12
     8.1.  Majetok										12
     8.2.  Zdroje krytia									12
     8.3.  Pohľadávky									13
     8.4.  Záväzky										13
9.	Hospodársky výsledok za rok 2014 - vývoj nákladov a výnosov		       	14
10.	 Ostatné dôležité informácie								13
       10.1.  Prijaté granty a transfery							13
       10.2.  Poskytnuté dotácie								14
       10.3.  Významné investičné akcie v roku 2015						14
       10.4.  Predpokladaný budúci vývoj činnosti						14
       10.5   Udalosti osobitného významu po skončení účtovného obdobia			14
       10.6. Významné riziká a neistoty, ktorým je účtovná jednotka vystavená 		14

1.	Úvodné slovo starostu obce 						
         Rok 2015 bol pre našu obec opäť jedným z tých ťažších, ale pomerne úspešný. Boli spracované  žiadostí o finančné dotácie. Podarilo sa získať finančnú dotáciu vo výške 13500,- € na rekonštrukciu kultúrneho domu, ktorá sa uskutoční v nasledujúcom roku a finančnú dotáciu vo výške 21325,- € na kamerový systém v obci. Z kultúrnych podujatí sa pripravili akcie ako maškarný ples detí MŠ, tradičné stavanie mája. Podarilo sa pre deti získať dotáciu z TTSK vo výške 200,-€, ktorú využili na „Vašardický športový deň“. Vydarená akcia bola aj pod názvom „Rodiny varia guláš“ I.ročník súťaže vo varení guláša.  Na záver roka v decembri bol Mikuláš a rok sme zakončili Štefanskou kapustnicou.   V roku 2015 obecné zastupiteľstvo zasadalo 10 krát.   Demografické údaje majú stúpajúcu tendenciu. Obecné zastupiteľstvo schválilo rozpočet ako vyrovnaný. Chcem poďakovať obecnému zastupiteľstvu, aktívnym občanom, chalupárom, zamestnancom obce, OŠK H.Trhovište, ZO JDS Horné Trhovište, farskému spevokolu   za podnety a prípravu športových a kultúrnych podujatí.

2.	Identifikačné údaje obce
Názov: Obecný úrad
Sídlo: Horné Trhovište č.73, 920 66
IČO: 00682152
Štatutárny orgán obce: starosta obce
Telefón: 033/ 7444121
Mail: ouhtrhoviste@wircom.sk
Webová stránka: www.obechornetrhoviste.sk
3.	Organizačná štruktúra obce a identifikácia vedúcich predstaviteľov

Starosta obce: Ing.Tibor Veľký
Zástupca starostu obce : Edita Halásová
Hlavný kontrolór obce: Ing. Roman Broniš
Obecné zastupiteľstvo: Edita Halásová, Bc. Peter Šimon, Ing. Vladimír Cebo, Bc. Monika Šimičáková, Ján Karaba, Milan Nanko, Peter Matečný.

Obecný úrad: Erika Miklášiková, administratívny pracovník
                       Tatiana Grimeková, riaditeľka MŠ
                       Bc. Zdenka Mokrá, učiteľka MŠ
                       Jana Fisterová, vedúca ŠJ 
                       Emília Veselková, kuchárka
                       Eva Kľúčovská, školníčka  

4.	Poslanie, vízie, ciele 
Poslanie obce:
Obec Horné Trhovište vykonáva nasledovné činnosti: 
         Riadne hospodári s hnuteľným a nehnuteľným majetkom obce v súlade s rozpočtom obce, usmerňuje ekonomickú činnosť v obci, t.j. vydáva súhlas, záväzné stanovisko, stanovisko alebo vyjadrenie k podnikateľskej a inej činnosti právnických a fyzických osôb a k umiestneniu prevádzky na území obce, vydáva záväzné stanoviská k investičnej činnosti v obci, zabezpečuje výstavbu a údržbu a vykonáva správu materskej školy, nájomných bytov,  miestnych komunikácií, verejných priestranstiev, obecného cintorína , kultúrnych, športových a ďalších obecných zariadení, kultúrnych pamiatok, zabezpečuje verejno-prosprešné služby, najmä nakladanie s komunálnym  odpadom a drobným stavebným odpadom, udržiavanie čistoty v obci, správu a údržbu verejnej zelene a verejného osvetlenia, zásobovanie vodou, nakladanie s odpadovými vodami, utvára a chráni zdravé podmienky pre zdravý spôsob života  obyvateľov obce, chráni životné  prostredie, ako aj utvára podmienky na  vzdelávanie,   kultúru a  šport, plní úlohy na úseku ochrany spotrebiteľa, určuje nariadením pravidlá času predaja v obchodoch a v pohostinstve, času prevádzky služieb, spravuje trhovisko, obstaráva a schvaľuje územnoplánovaciu dokumentáciu sídelných útvarov a zón, koncepciu rozvoja jednotlivých oblastí života obce, vykonáva vlastnú investičnú činnosť v záujme zabezpečenia potrieb obyvateľov obce  a rozvoja obce, zakladá, zriaďuje, zrušuje a kontroluje podľa osobitných predpisov  právnické osoby a zariadenia, zabezpečuje verejný poriadok v obci, zabezpečuje ochranu kultúrnych pamiatok, plní úlohy na úseku sociálnej pomoci v rozsahu podľa osobitného predpisu, vykonáva osvedčovanie listín a podpisov na listinách, vykonáva činnosti v oblasti stavebného poriadku, v záujme rozvoja obce spolupracuje s občianskymi združeniami a inými právnickými, ako aj s fyzickými osobami pôsobiacimi v obci. Budova obecného úradu a kultúrneho domu sídli v kultúrnej pamiatke v kaštieli. V obci pôsobí Rímsko-katolícka cirkev. Obecné zastupiteľstvo má 7 poslancov. Dlhodobým cieľom obce je zabezpečiť a vytvárať podmienky pre pohodlné bývanie svojich občanov, poskytujúce dostatočné možnosti pre spoločenské, kultúrne, športové aktivity a relax. .                 
      Orgánmi obce sú obecné zastupiteľstvo a starosta. Výkonným orgánom je Obecný úrad.   Obecný úrad zabezpečuje organizačné a administratívne veci obecného zastupiteľstva a starostu a   plní tieto úlohy: 

-zabezpečuje ekonomickú a písomnú agendu orgánov obce v zmysle zákonov a nariadení,  
-zabezpečuje odborné podklady a iné písomnosti na rokovanie obecného zastupiteľstva
-  vypracúva písomné vyhotovenia všetkých rozhodnutí starostu vydaných v správnom konaní, 
-vykonáva nariadenia, uznesenia obecného zastupiteľstva a rozhodnutia starostu. Prácu 
   obecného úradu organizuje starosta obce .

Vízie obce:
.
       Obyvatelia majú vytvorené dostatočné možnosti na realizáciu voľno časových aktivít. V obci je vybudované detské multifunkčné ihrisko, kultúrny dom a možnosti kultúrno-spoločenského a športového vyžitia. Počet obyvateľov obce mierne stúpa, záujmom o bývanie v obci a demografický vývoj je veľmi priaznivý. Obec vytvára dostatočné podmienky pre individuálnu bytovú výstavbu, čoho výsledkom je, že mladí ľudia neodchádzajú z obce, majú v obci vhodné podmienky pre svoj život a obec sa stáva vyhľadávaným miestom života nových obyvateľov. Záujem o dianie v obci a jej rozvoj neustále stúpa a to hlavne v radoch mladej a strednej generácie, ktorá sa stáva hybnou silou rozvoja obce. Komunikácia s vedením obce prináša svoje ovocie a spoločnými aktivitami prispievajú k neustálemu zvyšovaniu kvality života. 

Ciele obce:
       
        Dlhodobé rozvojové zámery obce, hlavný cieľ, resp. strategické ciele sú založené na prirodzených a všeobecne platných princípoch, čím sa stávajú prijateľnými a rešpektovateľnými pre občanov obce. Iba splnením hlavného cieľa, resp. strategických cieľov sa môže naplniť vízia Obce Horné Trhovište.
Hlavným cieľom obce je:
Zvýšenie schopnosti obce rozvíjať sa komplexne, so zámerom zabezpečenia trvalo udržateľného rozvoja obce so zreteľom na svoj charakter, t.j. vnútorného rozvojaobce. Na dosiahnutie hlavného cieľa a naplnenie strategickej vízie si stanovila Obec Horné Trhovište tieto  strategické ciele:
- zvýšenie kvality života občanov obce
- skvalitňovanie životného prostredia v obci
- zvýšenie efektívnosti vzájomnej spolupráce v rámci obce 

5. Základná charakteristika Obce Horné Trhovište 
     
Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov. 

5.1	Geografické údaje

Geografická poloha obce : Obec leží v západnej časti Nitrianskej pahorkatiny, pri južnom úpätí         
                     Považského Inovca.
Susedné mestá a obce : Mesto Hlohovec, obec Tepličky a obec Horné Otrokovce
Celková rozloha obce : 754,36 ha
Nadmorská výška : 204 m n. m.

5.2	Demografické údaje 

Hustota  a počet obyvateľov : 602
Národnostná štruktúra : Slovenská 593 , Česká 4, Maďarská 3, Poľská 2
Štruktúra obyvateľstva podľa náboženského významu : Rímskokatolícka cirkev
Vývoj počtu obyvateľov : mierne narastajúca tendencia

5.3	Ekonomické údaje 

Nezamestnanosť v obci : asi 2,2 %
Nezamestnanosť v okrese : asi 9,36 %
Vývoj nezamestnanosti : stabilná, pohybuje sa okolo 2,2 %

5.4	Symboly obce

Erb obce : V červenom štíte zlatá šľachtická koruna s veľmi vysokou štyrmi okrúhlymi zafírmi zdobenou obrúčkou a piatimi nízkymi, drobnými perlami ukončenými listami. 
Vlajka obce : Pozostáva z piatich pozdĺžnych pruhov vo farbách červenej (2/7), bielej (1/7), modrej (1/7), žltej (1/7), a červenej (2/7). Vlajka má pomer strán 2:3 a ukončená je tromi cípmi, t.j. dvomi zástrihmi, siahajúcimi do tretiny jej listu.

Pečať obce :  Osemhranná pečať obce je zachovaná na urbariálnych písomnostiach z.r.1780, ktoré sú uložené v ŠOBA Nitra. Zobrazenie na tejto pečati je interpretované ako zemianska koruna. V hornej časti pečate je nápis S F..W, v dolnej 1.6.3.8.

5.5	História obce 
Prvá písomná zmienka o obci Horné Trhovište pochádza z roku 1156.   
      Obec ležiaca v južnej časti Považského Inovca pod jeho východnými svahmi a v jednom z údolí Nitrianskej pahorkatiny, ktorým preteká bezmenný potok vlievajúci sa južne za obcou do Galanovky. Obec sa nachádza 9 km severovýchodne od Hlohovca.  

V prvej písomnej zmienke z roku 1156 sa uvádza iba jedna obec Trhovište a to pod názvom Vascard. Neskoršie zmienky hovoria o fare v roku 1332 a kostole v roku 1343. V tomto čase však dedina mala za sebou už stáročný vývoj, ktorý sa kontinuálne začal najneskôr v 10. a 11. storočí. 
Nevieme síce, ktoré z dvoch sídel – Dolné či Horné Trhovište je označené v listine z roku 1156, no obe obce majú starobylé stredoveké jadro ležiace okolo dvoch románskych kostolov. 
Kostoly v Dolnom a Hornom Trhovišti patria nielen k najstarším pamiatkam obce, ale tiež významne dopĺňajú románsku architektúru obcí ležiacich severne od Hlohovca pri starej ceste do Radošiny a Topoľčian. 
Svoje pomenovanie Vásár, čiže jarmok, trh dostala obec podľa pravidelných trhov, ktoré sa v tejto oblasti uskutočňovali už od 11. storočia. Na základe písomných prameňov nie je vylúčené, že ponúkaným artiklom boli na týchto trhoch okrem iného aj ľudia zbavení akýchkoľvek práv, otroci. Židovskí a arabskí kupci sa už v 11. storočí v Uhorsku zúčastňovali na obchode s otrokmi (zväčša z radov slovanského obyvateľstva). Blízkosť obcí Horné a Dolné Otrokovce len potvrdzuje teóriu historikov hľadajúcich v Trhovišti jarmočné miesto, kde sa okrem iného v rannom stredoveku obchodovalo aj s otrokmi. Najpravdepodobnejšie sa tak dialo v okolí rímskokatolíckeho kostola, ktorého počiatky siahajú do 1. tretiny 13. storočia. V tomto období už preukázateľne jestvovali dve osady Horné i Dolné Trhovište, pretože v tom čase jestvovali už v oboch dedinách románske kostoly. V Dolnom Trhovišti kostol Sv. Juraja a v Hornom Sv. Bartolomeja. Pod ním a okolo neho ležala aj najstaršia osada Trhovište a snáď aj kúria alebo menší hrádok - rodové sídlo jedného z príslušníkov rodiny Hunt-Poznanovcov, ktorým obec v roku 1256 patrila. Mohlo ísť o sídlo zemana Brikcia z Trhovišťa, ktorý vystupoval aj v roku 1275 pri vytyčovaní nových hraníc zeme hradu Hlohovec, a ktorý je v dokumentoch uvádzaný ako Brikcius de Wasard. Zemania z Trhovišťa zohrávali aj v neskoršom období v dejinách hlohovského panstva významnú úlohu. Z románskeho kostola stojaceho na návrší nad obcou sa zachovala polkruhová apsida so zamurovaným okrúhlym okienkom. Časti murív lode kostola v blízkosti presbytéria sú tiež románske. Veža, sakristia a predĺžená loď pochádzajú z obdobia barokovej prestavby v rokoch 1742 – 1744. 
Horné Trhovište sa od 13. storočia vyvíjalo ako zemepanská obec. Charakteristickým rysom všetkých takýchto obcí je prítomnosť panského sídla, neskôr kaštieľa patriaceho majiteľovi panstva. Počiatky kaštieľa v Hornom Trhovišti podľa súčasných poznatkov siahajú do 16. storočia. Obec v tom čase patrila pravdepodobne potomkom rodiny Škarbalovcov zo Sokoloviec, ktorí na hlohovskom panstve patriacemu rodine Thurzovcov zastávali viaceré významné funkcie. Azda aj ich pričinením bola okolo roku 1610 zriadená v obci prvá škola. 
Z hodnotných pamiatok v obci z obdobia 16. storočia si zasluhuje pozornosť kaštieľ. 
Kaštieľ postavený v renesančnom slohu bol podľa vzoru obdobných renesančných stavieb z dôvodu blížiaceho sa tureckého nebezpečenstva opevnený. Pôvodne to bola prízemná budova so štvorkrídlovou dispozíciou a s centrálnym nádvorím uprostred. Na severnej strane sa nachádzala obranná veža – bastión, ktorú v roku 1758 prerobili na kaplnku. Kaštieľ bol dookola obohnaný priekopou. 
Jeho najväčšia prestavba, kedy prakticky stratil renesančný vzhľad sa odohrala v roku 1758. Vtedajší majiteľ barón Anton Jesenský ho dal zredukovať do trojkrídlovej podoby, čím dostal tvar písmena U. V tomto období vznikol v okolí kaštieľa aj park. Po Antonovi Jesenskom si postupne panstvo preberali Alexander Hellenbach, Michal Szendrey, Gašpar Cingel, Žigmund Ernődy a Viktor Zerdahélyi. Panstvo sa neskôr zmenilo na veľkostatok na ktorom hospodárili Ladislav Benkeő, po ňom Alexander Blum a Jozef Borecký. Bratislavská všeobecná banka účastinná spoločnosť v roku 1931 zabrala Boreckým založený veľkostatok a v roku 1937 ho odpredala veľkostatkárovi Teltscherovi. 
Nová éra obce sa začala písať po skončení druhej svetovej vojny v roku 1945. Ťažké povojnové roky sa prejavili nielen v stagnujúcom hospodárstve, ale aj v počte obyvateľov. Vývoj počtu obyvateľov už na začiatku 20. storočia bol poznačený značnými výkyvmi. Pred veľkou hospodárskou krízou bol počet obyvateľov v roku 1919 – 549 no o dva roky neskôr po početných štrajkoch poľnohospodárskych robotníkov ich počet klesol na 441. Vzostup nastal až v tridsiatych rokoch, kedy sa počet obyvateľov pohyboval okolo čísla 500. V období Slovenského štátu v roku 1940 malo Horné Trhovište už 578 obyvateľov, no opäť do roku 1950 ich počet klesol na 522. Do priaznivých čísel z roku 1940 sa obec vrátila až v roku 1961, kedy v obci žilo 575 obyvateľov. V súčasnom období žije v obci 570 obyvateľov. 
Rozvoj obce mala naštartovať aj parcelácia veľkostatku v roku 1947. O desať rokov neskôr bolo v obci založené Jednotné roľnícke družstvo. 
Výsledky jeho práce ako aj história dediny boli zhrnuté v roku 1973 v prvej monografii s názvom Pamätnica jednotného roľníckeho družstva a obce Horné Trhovište. Prehľadný dejinný vývoj do roku 1973 by mala v nadchádzajúcom roku 2007 doplniť nová monografia Horného Trhovišťa, ktorá bude vychádzať z bohatých dejín obce siahajúcich až do pravekej éry mladšej doby kamennej, a ktorá by prostredníctvom svojich obyvateľov chcela vyrozprávať svoj pravdivý po stáročia trvajúci bohatý príbeh.

5.6	Pamiatky 
        Kaštieľ
6. Plnenie funkcií obce (prenesené kompetencie, originálne kompetencie)         
6.1	Výchova a vzdelávanie 
V súčasnosti výchovu a vzdelávanie detí v obci poskytuje:
-	Materská škola Horné Trhovište 
-	Do základnej školy dochádzajú deti do  Horných Otrokoviec a Hlohovca.

      Na základe analýzy doterajšieho vývoja možno očakávať, že rozvoj vzdelávania sa bude orientovať na : predškolskú výchovu detí v Materskej škole.
6.2	 Zdravotníctvo
 Zdravotnú starostlivosť v obci zabezpečuje všeobecný lekár v  zdravotnom stredisku vo  vedľajšej obci Horné Otrokovce. Odborné vyšetrenia vykonávajú lekári v Hlohovci.
      Na základe analýzy doterajšieho vývoja možno očakávať, že rozvoj zdravotnej starostlivosti sa bude orientovať na : všeobecnú starostlivosť.  
6.3	 Sociálne zabezpečenie
 Sociálne služby v obci zabezpečuje : Spoločný obecný úrad v Hlohovci.
-	Zariadenie sociálnych služieb obec neprevádzkuje.

6.4	 Kultúra
 Spoločenský a kultúrny život v obci zabezpečuje : Obecný úrad a Materská škola v spolupráci so zriadenými organizáciami – Jednota dôchodcov Slovenska, Obecný športový klub . Členovia týchto organizácií pomáhajú obci realizovať kultúrne a športové akcie, napr.: maškarný ples detí v obci, stavanie mája, Deň detí - športové hry detí spojené s o začiatkom prázdnin a opekačkou, po Hodové posedenie pred kultúrnym domom pri hudbe, ukončenie prázdnin pre deti športovými súťažami na miestnom ihrisku, Mikulášska  návšteva všetkých detí v obci s programom a v neposlednom rade futbalové majstrovské zápasy v obci  počas futbalovej sezóny.   
 6.5 Hospodárstvo 
Najvýznamnejší poskytovatelia služieb v obci :
-	Slovenská pošta
-	Potraviny – v obci sú 2 predajne 
-	Pohostinstvo
Najvýznamnejší priemysel v obci : v obci sa nenachádza žiadny priemyselný podnik.
Najvýznamnejšia poľnohospodárska výroba v obci :
-	Agrovia a.s. Hlohovec

      Na základe analýzy doterajšieho vývoja možno očakávať, že hospodársky život v obci sa bude orientovať na : poľnohospodársku výrobu.

7. Informácia o vývoji obce z pohľadu rozpočtovníctva

Základným   nástrojom  finančného  hospodárenia  obce  bol   rozpočet   obce   na  rok   2015.
Obec v roku 2015 zostavila rozpočet podľa ustanovenia § 10 odsek 7) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2015 bol zostavený ako vyrovnaný. Bežný   rozpočet   bol   zostavený   ako vyrovnaný  a  kapitálový   rozpočet ako vyrovnaný. 
Hospodárenie obce sa riadilo podľa schváleného rozpočtu na rok 2015. 
Rozpočet obce bol schválený obecným zastupiteľstvom dňa 10.12.2014 uznesením č.4
Rozpočet bol zmenený päťkrát:
-	prvá zmena schválená starostom obce dňa 31.1.2015
-	druhá zmena schválená starostom obce dňa 31.3.2015
-	tretia zmena schválená dňa 25.6.2015 uznesením č. 4/15-06-25
-	štvrtá zmena schválená dňa 12.11.2015 uznesením č. 2/12-11-2015
-	piata zmena schválená dňa 4.2.2016 uznesením č. 5/04-02-2016

7.1  Plnenie príjmov a čerpanie výdavkov za rok 2015

Rozpočet 	
Rozpočet 
po zmenách 	Skutočné 
plnenie príjmov/ čerpanie výdavkov
k 31.12.2015	% plnenia príjmov/
% čerpania výdavkov 	
Príjmy celkom	186890,49	285694,86	301876,91	105,66	
z toho :					
Bežné príjmy	186890,49	199649,06	224479,40	112,44	
Kapitálové príjmy	0	37389,00	37389,00	100,00	
Finančné príjmy	0	48656,80	40008,51	82,23	
Výdavky celkom	186890,49	285694,86	245807,68	86,04	
z toho :					
Bežné výdavky	161756,16	189909,43	172170,54	90,66	
Kapitálové výdavky	3202,80	52292,80	31759,50	60,73	
Finančné výdavky	21931,53	43492,63	41877,64	96,29	
Rozpočet obce 					
7.2 Prebytok/schodok rozpočtového hospodárenia za rok 2015

Hospodárenie obce	
Skutočnosť k 31.12.2015 v EUR

Bežné  príjmy spolu	224479,40	
z toho : bežné príjmy obce 	224479,40	
Bežné výdavky spolu	172170,54	
z toho : bežné výdavky  obce 	172170,54	
Bežný rozpočet		
Kapitálové  príjmy spolu	37389,00	
z toho : kapitálové  príjmy obce 	37389,00	
Kapitálové  výdavky spolu	31759,50	
z toho : kapitálové  výdavky  obce 	31759,50	
Kapitálový rozpočet 		
Prebytok bežného a kapitálového rozpočtu	57938,36	
Vylúčenie z prebytku 	15158,41	
Upravený prebytok bežného a kapitálového rozpočtu	42779,95	
Príjmy z finančných operácií	40008,51	
Výdavky z finančných operácií	41877,64	
Rozdiel finančných operácií	-1869,13	
Príjmy spolu  	337685,34	
VÝDAVKY SPOLU	289052,44	
Hospodárenie obce 	48632,90	
Vylúčenie z prebytku	15158,41	
Upravené hospodárenie obce	33474,49	

hospodárenie obce: 

Prebytok rozpočtu v sume 33474,49 EUR  zistený podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, upravený o nevyčerpané prostriedky  z fondu opráv v sume  1658,41 EUR a nevyčerpané prostriedky z dotácie na rekonštrukciu kultúrneho domu v sume 13500,00 EUR navrhujeme použiť na:		
-	 tvorbu rezervného fondu 33474,49 EUR
Schodok finančných operácií v sume 1869,13 €, navrhujeme vykryť z prebytku bežného rozpočtu. 
     V zmysle ustanovenia § 16  odsek 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa na účely tvorby peňažných fondov pri usporiadaní prebytku rozpočtu obce podľa § 10 ods. 3 písm. a) a b)  citovaného zákona,  z tohto  prebytku vylučujú : 
a)	nevyčerpané prostriedky z fondu prevádzky, údržby a opráv podľa ustanovenia § 18 ods.2 zákona č.443/2010 Z.z. o dotáciách na rozvoj bývania a o sociálnom bývaní v z.n.p. v sume 1658,41 EUR,
b)	nevyčerpané prostriedky z poskytnutej dotácie z MF SR v sume 13500,00 EUR,  
ktoré je možné použiť v rozpočtovom roku v súlade s ustanovením § 8 odsek 4 a 5 zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 

Na základe uvedených skutočností navrhujeme skutočnú tvorbu rezervného fondu za rok 2015 vo výške 33474,49 EUR. 

7.3 Plán rozpočtu na roky 2016 - 2018

	Skutočnosť k 31.12.2015	Rozpočet na rok 2016	Rozpočet na rok 2017	Rozpočet na rok 2018	
Príjmy celkom	301876,91	196869,04	195469,04	197469,04	
z toho :					
Bežné príjmy	224479,40	190869,04	195469,04	197469,04	
Kapitálové príjmy	37389,00	0	0	0	
Finančné príjmy	40008,51	6000,00	0	0	

      	Skutočnosť k 31.12.2015	Rozpočet na  rok 2016	Rozpočet na  rok 2017	Rozpočet na  rok 2018	
Výdavky celkom	245807,68	196869,04	195469,04	197469,04	
z toho :					
Bežné výdavky	172170,54	178801,51	177401,51	179401,51	
Kapitálové výdavky	31759,50	0	0	0	
Finančné výdavky	41877,64	18067,53	18067,53	18067,53	

8. Informácia o vývoji obce z pohľadu účtovníctva
8.1 Majetok 
Názov	Skutočnosť
k 31.12. 2014	Skutočnosť
k 31.12.2015	Predpoklad
rok 2016	Predpoklad
rok 2017	
Majetok spolu	2350097,54	2397565,10	2388255,29	2388255,29	
Neobežný majetok spolu	2278066,11	2297738,99	2320555,29	2320555,29	
z toho :					
Dlhodobý nehmotný majetok	561,91	561,91	561,91	561,91	
Dlhodobý hmotný majetok	2158318,91	2177991,79	2200000,00	2200000,00	
Dlhodobý finančný majetok	119185,29	119185,29	119185,29	119185,29	
Obežný majetok spolu	71366,90	99144,70	67700	67700	
z toho :					
Zásoby	0	0	0	0	
Zúčtovanie medzi subjektami VS	0	0	0	0	
Dlhodobé pohľadávky	0	0	0	0	
Krátkodobé pohľadávky 	19733,81	12327,76	15000	15000	
Finančné účty 	51633,09	86816,94	52000	52000	
Poskytnuté návratné fin. výpomoci dlh.	0	0	0	0	
Poskytnuté návratné fin. výpomoci krát.	0	0	0	0	
Časové rozlíšenie 	664,53	681,41	700	700	

8.2  Zdroje krytia
Názov	Skutočnosť
k 31.12. 2013	Skutočnosť
k  31.12.2014	Predpoklad
rok 2016	Predpoklad
rok 2017	
Vlastné imanie a záväzky spolu	1873634,44	1877950,06	1878000,00	1878000,00	
Vlastné imanie 	1219551,06	1219840,15	1220000,00	1220000,00	
z toho :					
Oceňovacie rozdiely 	0	0	0	0	
Fondy	0	0	0	0	
Výsledok hospodárenia 	1219551,06	1219840,15	1220000,00	1220000,00	
Záväzky	431976,10	424690,69	360000,00	300000,00	
z toho :					
Rezervy 	800,00	850,00	900,00	900,00	
Zúčtovanie medzi subjektami VS	0	0	0	0	
Dlhodobé záväzky	362996,27	351462,00	340000,00	330000,00	
Krátkodobé záväzky	20430,82	15113,69	12000,00	11000,00	
Bankové úvery a výpomoci	47749,01	43765,00	40000,00	37000,00	
Časové rozlíšenie	222107,28	233419,22	240000,00	240000,00	

8.3. Pohľadávky 
Pohľadávky 	Stav
k 31.12 2014	Stav
k 31.12 2015	
Pohľadávky do lehoty splatnosti  	7574,98	8842,55	
Pohľadávky po lehote splatnosti  	12158,83	3485,21	

8.4 Záväzky

Záväzky	Stav
k 31.12 2014	Stav
k 31.12 2015	
Záväzky do lehoty splatnosti  	383362,73	366575,69	
Záväzky po lehote splatnosti  	64,36	0	

Analýza významných položiek z účtovnej závierky:
-	pokles pohľadávok po lehote splatnosti
-	pokles záväzkov

9. Hospodársky výsledok za 2015 – vývoj nákladov a výnosov
Názov	Skutočnosť
k 31.12. 2014	Skutočnosť
k 31.12.2015	Predpoklad
rok 2016	Predpoklad
rok 2017	
Náklady	233976,00	264260,17	236012,00	237122,00	
50 – Spotrebované nákupy	38803,01	41392,19	44200,00	44300,00	
51 – Služby	25258,51	33976,65	26000,00	26500,00	
52 – Osobné náklady	111262,64	125448,13	99000,00	99200,00	
53 – Služby	2289,12	3011,18	2200,00	2300,00	
54 – Ostatné náklady na prevádzkovú činnosť	0	44,36	300,00	310,00	
55 – Odpisy, rezervy a OP z prevádzkovej a finančnej činnosti a zúčtovanie časového rozlíšenia	47412,01	51202,80	54100,00	54200,00	
56 – Finančné náklady	7055,87	6738,90	8000,00	8100,00	
57 – Mimoriadne náklady	288,49	699,50	400,00	400,00	
58 – Náklady na transfery a náklady z odvodov príjmov	1606,35	1746,46	1800,00	1800,00	
59 – Dane z príjmov	113,70	42,31	12,00	12,00	
Výnosy	345359,75	264591,57	238612,00	240412,00	
60 – Tržby za vlastné výkony a tovar	30343,98	30940,31	32000,00	32200,00	
61 – Zmena stavu vnútroorganizačných služieb	0	0	0	0	
62 – Aktivácia	0	0	0	0	
63 – Daňové a colné výnosy a výnosy z poplatkov	165884,52	182088,95	152000,00	153000,00	
64 – Ostatné výnosy	122853,47	31193,39	25300,00	25400,00	
65 – Zúčtovanie rezerv a OP z prevádzkovej a finančnej činnosti a zúčtovanie časového rozlíšenia	7976,57	800,00	15000,00	15000,00	
66 – Finančné výnosy	16,91	6,5	12,00	12,00	
67 – Mimoriadne výnosy	1500,00	119,00	1800,00	1800,00	
69 – Výnosy z transferov a rozpočtových príjmov v obciach, VÚC a v RO a PO zriadených obcou alebo VÚC	16693,30	19443,42	12500,00	13000,00	
Hospodársky výsledok
/ + kladný HV, - záporný HV /	111270,05	289,09	2600,00	3290,00	

Hospodársky výsledok /kladný/ v sume 289,09 € bol  zúčtovaný na účet 428 – Nevysporiadaný výsledok hospodárenia minulých rokov.
 
10. Ostatné  dôležité informácie 
10.1 Prijaté granty a transfery 
V roku 2015 obec prijala nasledovné granty a transfery:
Poskytovateľ	Účelové určenie grantov a transferov	Suma prijatých prostriedkov v EUR 	
OÚ ŽP	Spoločný úrad životného prostred.	56,93	
MDV SR	Spoločný stavebný úrad	565,44	
MV SR	Školstvo	1628,00	
MDV SR	Spoločný úrad pre cestnú dopravu	26,27	
MV SR	REGOB	200,64	
MV SR	Odmena CO	106,80	
MV SR	Voľby-referendum	640,00	
TTSK	Vašardický športový deň	200,00	
MV SR	ÚPSVaR	6278,09	
MV SR	Rekonštrukcia kultúrneho domu	13500,00	
EPFRV	Kamerový systém	15993,75	
MV ŠR	Kamerový systém	5331,25	
Granty a transfery boli účelovo určené a boli použité v súlade s ich účelom.

10.2 Poskytnuté dotácie 
V roku 2015 obec poskytla zo svojho rozpočtu dotácie . 
Prijímateľ dotácie	Účelové určenie dotácie	Suma poskytnutých
 prostriedkov v EUR	
OŠK H.Trhovište	Na činnosť športového futbalového klubu	500,00	

10.3 Významné investičné akcie v roku 2015
Obec v roku 2015 realizovala nasledovné investičné akcie:
-	rekonštrukcia a modernizácia bezdrôtového rozhlasu 
-	rekonštrukcia a oprava miestnej komunikácie
-	realizácia kamerového systému v obci

7.4 Predpokladaný budúci vývoj činnosti 
Predpokladané investičné akcie realizované v budúcich rokoch:
 Obec spracovala žiadosti na MF SR a Enviromentálny fond o nasledovné granty a transfery:
-	Rekonštrukcia priestorov kultúrneho domu
-	Rekonštrukcia miestnej komunikácie ku kostolu, na cintorín vrátane parkoviska

7.5 Udalosti osobitného významu po skončení účtovného obdobia 
Obec nezaznamenala žiadnu udalosť osobitného významu po skončení účtovného obdobia. 

Vypracoval:  Erika Miklášiková                                  Predkladá: Ing. Tibor Veľký

V Hornom Trhovišti dňa 29.5.2016